**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Nadlimitná zákazka - verejná súťaž podľa § 66 ods. 7 druhej vety zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s **predpokladanou hodnotou zákazky** **vo výške 2 476 000,00 EUR**. **Zákazka je rozdelená na časti** (viď bod 4. týchto súťažných podkladov).

**Názov zákazky:** **Vybudovanie kompostárne č. 2 v meste Trnava II**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ............................................. Ing. Jana Miklovičová, v. r. odbor investičnej výstavby.............................................Ing. Dušan Béreš, v. r. vedúci odboru investičnej výstavby |
| Za súlad súťažných podkladov so zákonom o verejnom obstarávaní: |  |
|  | .....................................................................JUDr. Radoslav Bazala, v. r. a Ing. Miroslav Lalík, v. r.odbor verejného obstarávania.............................................Mgr. Marek Motyka, v. r. vedúci odboru verejného obstarávania |
| Schválil: | .............................................JUDr. Peter Bročka, LLM., v. r.primátor mesta |

**OBSAH**

[A. Podmienky súťaže 3](#_Toc62551338)

[Komunikácia 3](#_Toc62551339)

[1. Komunikácia medzi verejným obstarávateľom a záujemcami/uchádzačmi 3](#_Toc62551340)

[Predkladanie ponuky a jej obsah 4](#_Toc62551341)

[2. Predkladanie ponuky 4](#_Toc62551342)

[3. Obsah ponuky 5](#_Toc62551343)

[4. Rozdelenie zákazky na časti 6](#_Toc62551344)

[5. Zábezpeka 6](#_Toc62551345)

[Otváranie a vyhodnocovanie ponúk 7](#_Toc62551346)

[6. Otváranie ponúk 7](#_Toc62551347)

[7. Vyhodnotenie splnenia podmienok účasti a vyhodnocovanie ponúk 7](#_Toc62551348)

[Ukončenie súťaže 7](#_Toc62551349)

[8. Informácia o výsledku vyhodnotenia ponúk 7](#_Toc62551350)

[9. Súčinnosť úspešného uchádzača potrebná na uzavretie zmluvy o dielo 7](#_Toc62551351)

[10. Uzavretie zmluvy o dielo 8](#_Toc62551352)

[Ostatné 8](#_Toc62551353)

[11. Zdroj finančných prostriedkov 8](#_Toc62551354)

[12. Skupina dodávateľov 8](#_Toc62551355)

[13. Variantné riešenie 9](#_Toc62551356)

[14. Doplňujúce informácie 9](#_Toc62551357)

[B. Návrh zmluvy o dielo 10](#_Toc62551358)

[C. Opis predmetu zákazky 11](#_Toc62551359)

[1. Názov predmetu zákazky 11](#_Toc62551360)

[2. Opis predmetu zákazky 11](#_Toc62551361)

[D. Kritériá na vyhodnotenie ponúk a spôsob ich uplatnenia 17](#_Toc62551362)

[1. Kritériá na vyhodnotenie ponúk 17](#_Toc62551363)

[2. Spôsob uplatnenia kritérií 17](#_Toc62551364)

[E. Návrh na plnenie kritéria 18](#_Toc62551365)

[F. Súhlas uchádzača s obsahom návrhu zmluvy o dielo 20](#_Toc62551366)

[G. Zoznam príloh súťažných podkladov 22](#_Toc62551367)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
			1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
			2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
			3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
			4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
			2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
			3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
			4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
			5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
			6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
			7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
			1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
			2. Uchádzač predkladá ponuku v elektronickej podobe v lehote na predkladanie ponúk. Lehota na predkladanie ponúk je uvedená v oznámení o vyhlásení verejného obstarávania. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
			3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
			4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 2. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
			5. Ak ponuka obsahuje dôverné informácie, uchádzač ich v ponuke viditeľne označí.
			6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
			7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
			8. Ponuka uchádzača predložená po uplynutí lehoty na predkladanie ponúk sa elektronicky neotvorí.
			9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
			10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená v oznámení o vyhlásení verejného obstarávania.
			11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
		2. Obsah ponuky
			1. Uchádzač predloží doklady preukazujúce splnenie podmienok účasti určených verejným obstarávateľom, ktoré sú uvedené v oznámení o vyhlásení verejného obstarávania, a to pre tú časť zákazky, na ktorú predkladá svoju ponuku. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED). Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
			2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy podľa časti B. týchto súťažných podkladov pre tú časť zákazky, na ktorú predkladá svoju ponuku. Dokument musí byť podpísaný osobou oprávnenou konať za uchádzača.
			3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov za tú časť zákazky, na ktorú predkladá svoju ponuku. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE podľa bodu 1.15. týchto súťažných podkladov, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu na plnenie kritéria predkladaného podľa vzoru uvedeného v časti E. týchto súťažných podkladov pre príslušnú časť zákazky.
			4. Uchádzač predloží ponukový rozpočet (vyplnený/ocenený výkaz výmer), ak predkladá ponuku na 1. časť zákazky.
			5. Uchádzač predloží informácie v rozsahu uvedenom v bode 14.3. resp. 14.4. súťažných podkladov, ak predkladá ponuku na 1. časť zákazky.
			6. **Ak sa v ponuke na 1. časť zákazky navrhujú** **ekvivalenty** /výrobky iných výrobcov, ako je uvedené vo výkaze výmer/, uchádzač uvedie názov výrobku a výrobcu v príslušnom riadku výkazu výmer a v stĺpci „ekvivalent/výrobok” (viď upozornenie ohľadom použitia ekvivalentných výrobkov/materiálov nižšie)
			7. **Ak sa v ponuke na 1. časť zákazky navrhujú ekvivalenty** oproti projektovej dokumentácii, uchádzač predloží ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.
			8. Uchádzač predloží doklady (napr. technické listy), z ktorých vyplýva, že ním ponúkané plnenie spĺňa požiadavky podľa opisu predmetu 2. časti zákazky, ak predkladá ponuku na 2. časť zákazky.
			9. Uchádzač predloží doklady (napr. technické listy), z ktorých vyplýva, že ním ponúkané plnenie spĺňa požiadavky podľa opisu predmetu 3. časti zákazky, ak predkladá ponuku na 3. časť zákazky.
			10. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
			11. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
			12. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
			13. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.

**Použitie ekvivalentných výrobkov/materiálov pri predkladaní ponuky na 1. časť zákazky**

V prípade, že bude projektová dokumentácia, výkaz-výmer odkazovať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, konštrukčné a farebné vlastnosti, ktoré sú špecifikované v projektovej dokumentácii. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí PD. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke (viď upozornenie).

Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane uchádzača. V prípade nepreukázania lepších parametrov uchádzačom si Verejný obstarávateľ vyhradzuje právo neakceptovať takýto ekvivalentný výrobok. Pri navrhovaní ekvivalentných výrobkov musí uchádzač zohľadniť najmä technologickú, funkčnú, architektonickú, konštrukčnú, statickú, stavebno-technickú, tepelnú a chemickú odolnosť, požiarnu, hygienickú a zdravotnú súvislosť medzi navrhovanými materiálmi v projektovej dokumentácii a ním navrhnutými materiálmi/výrobkami.

V prípade, že uchádzač zasiahne/navrhne iné materiály/výrobky musí ísť o materiály/výrobky s rovnakými alebo lepšími vlastnosťami ako sú špecifikované v projektovej dokumentácii, je povinný s ponukou predložiť výrobný list tohto výrobku/materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii. Pri návrhu na zmenu materiálu/výrobku (ekvivalent) musí túto zmenu zohľadniť z pohľadu všetkých súvislostí a nadväzností na ďalšie súvisiace položky najmä z dôvodov funkčných, architektonických, konštrukčných, statických, stavebno-technických, tepelnej a chemickej odolnosti, požiarnych, hygienických a zdravotných súvislostí a technologických postupov uvedených vo výkaze výmer a v projektovej dokumentácii.

* + 1. Rozdelenie zákazky na časti
			1. Zákazka je rozdelená na 3 časti:
	1. časť zákazky – Vybudovanie kompostárne č. 2 v Trnave II – stavebná časť
	2. časť zákazky – Vybudovanie kompostárne č. 2 v Trnave II – strojové zariadenia
	3. časť zákazky – Vybudovanie kompostárne č. 2 v Trnave II – nádoby na odpad
		+ 1. Uchádzač môže predložiť ponuku na ktorúkoľvek časť zákazky, na viac častí zákazky a aj na všetky časti zákazky.
			2. Ponuka musí byť predložená na celý rozsah predmetu zákazky a na všetky položky predmetu zákazky v rámci príslušnej časti.
		1. Zábezpeka
			1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
			1. Otváranie ponúk sa uskutoční elektronicky v čase uvedenom v oznámení o vyhlásení verejného obstarávania a bude prebiehať **on-line sprístupnením** prostredníctvom systému JOSEPHINE.
			2. V súčasnosti nedokážeme predvídať ďalší vývoj a plánované opatrenia vlády SR súvisiace s krízou spôsobenou ochorením COVID – 19, preto nebude možná osobná účasť uchádzačov na otváraní ponúk.
			3. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
			4. On-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
			5. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk. Pokiaľ by sa akokoľvek zmenila situácia a bude potrebné uskutočniť zmeny, tieto budú riešené formou korigenda.
			6. Pravidlá otvárania ponúk sú rovnaké pre všetky časti zákazky.
		2. Vyhodnotenie splnenia podmienok účasti a vyhodnocovanie ponúk
			1. Pri každej časti zákazky verejný obstarávateľ postupuje podľa § 66 ods. 7 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
			2. Ponuky uchádzačov sa budú vyhodnocovať v súlade s príslušnými ustanoveniami ZVO (§40, §53).
			3. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
			1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
		2. Súčinnosť úspešného uchádzača potrebná na uzavretie zmluvy
			1. Uchádzač /uchádzači/ je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
			2. Verejný obstarávateľ v súlade s § 11 ZVO neuzavrie zmluvu s uchádzačom/uchádzačmi/, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
			3. Verejný obstarávateľ vyžaduje, aby úspešný uchádzač /uchádzači/ najneskôr v čase uzavretia  zmluvy poskytol zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
			4. Verejný obstarávateľ vyžaduje, aby úspešný uchádzač /uchádzači/ pre prvú časť zákazky najneskôr v čase uzavretia zmluvy predložil harmonogram výstavby /vecný, časový v dňoch/ spracovaný po jednotlivých stavebných objektoch a stanovištiach, ktoré sú predmetom verejného obstarávania v členení po stavebných oddieloch vykázaných vo výkaze výmer (napr. zemné práce, komunikácie, zakladanie a pod.), aby verejný obstarávateľ vedel identifikovať postup prác a časové plnenie diela.
		3. Uzavretie zmluvy
			1. Výsledkom postupu verejného obstarávania bude uzavretie zmluvy s  úspešným uchádzačom/uchádzačmi, t. j. na každú časť zákazky bude uzavretá samostatná zmluva, a to v súlade s týmito súťažnými podkladmi a s ponukou predloženou úspešným uchádzačom/uchádzačmi.
			2. Podrobné vymedzenie zmluvných podmienok dodania požadovaného predmetu danej časti zákazky je vyjadrené vo forme jednotlivých návrhov zmlúv pre príslušnú časť zákazky, ktoré sú uvedený v časti B. týchto súťažných podkladov.
			3. Verejný obstarávateľ môže uzavrieť zmluvu s úspešným uchádzačom/uchádzačmi najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
			1. Zákazka bude financovaná z operačného programu Kvalita životného prostredia kód projektu: NFP3100101VX1 a z vlastných prostriedkov verejného obstarávateľa.
			2. Verejný obstarávateľ neposkytuje zálohy ani preddavky na úhradu nákladov spojených s plnením zmlúv. Platobné podmienky sú uvedené v návrhoch zmlúv v časti B. týchto súťažných podkladov.
		2. Skupina dodávateľov
			1. Skupina dodávateľov sa v zmysle § 2 ods. 5 ZVO považuje za uchádzača.
			2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
			3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodou o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
		3. Variantné riešenie
			1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
		4. Doplňujúce informácie
			1. Verejný obstarávateľ odporúča Poplatok za skladovanie odpadu a zákonný poplatok obci (v zmysle zákona č. 17/2004 Z. z. o poplatkoch za uloženie odpadov v platnom znení) v ponukovom rozpočte naceniť podľa aktuálnych cenníkov prevádzkovateľa Skládky komunálneho odpadu na Zavarskej ceste v Trnave a podľa poplatku mesta.
			2. V prípade, že budúcemu zhotoviteľovi nebude správcom skládky účtovaný zákonný poplatok, nemôže si ho uplatniť voči objednávateľovi.
			3. V prípade, že uchádzač nevyužije Skládku komunálneho odpadu na Zavarskej ceste v Trnave, je povinný v ponuke uviesť, kam bude jednotlivé druhy odpadu zo stavby odvážať a likvidovať. Zároveň uvedie:

- názov a miesto skládky a jeho prevádzkovateľa,

- prepravnú vzdialenosť,

- poplatok za uloženie odpadu resp. zeminy za 1 tonu,

- zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).

* + - 1. V prípade, že bude odpad zlikvidovaný iným spôsobom, verejný obstarávateľ žiada o opis, akým spôsobom pristúpi uchádzač k zlikvidovaniu odpadu. Takáto likvidácia musí byť vykonaná v súlade s platnými právnymi predpismi a verejný obstarávateľ si vyhradzuje právo na akékoľvek informácie o likvidácii odpadu. Zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).
			2. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Miesto stavby je verejne prístupné.

# Návrhy zmlúv

Návrhy zmluvných podmienok pre jednotlivé časti zákazky (vrátane ich príloh), ktoré sú neoddeliteľnými súčasťami týchto súťažných podkladov, tvoria z dôvodu väčšej prehľadnosti osobitné dokumenty zverejnené samostatne.

# Opis predmetu zákazky

* + 1. Názov predmetu zákazky

Vybudovanie kompostárne č. 2 v meste Trnava II

Časti zákazky:

1. časť zákazky – stavebná časť

2. časť zákazky – strojové zariadenia

3. časť zákazky – nádoby na odpad

* + 1. Opis predmetu zákazky
			1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný kód CPV: 45213280-9 Stavebné práce na objektoch kompostovacích zariadení

 42990000-2 Rôzne špeciálne strojové zariadenia

 34928480-6 Kontajnery a nádoby na odpad a odpadky

 Dodatočné kódy CPV:

* + - 1. Podrobný opis predmetu zákazky

Predmetom zákazky je vybudovanie kompostárne č. 2 s cieľom spracovania biodegradovateľných odpadov s využitím technológie kompostovania pomocou polopriepustných membrán s kontrolovaným prevzdušňovaním základky.

**Opis predmetu zákazky pre 1.časť – stavebná časť**

Stavebné práce budú realizované v zmysle projektovej dokumentácie, ktorá je súčasťou týchto súťažných podkladov.

Členenie stavby na stavebné objekty:

• SO 01 Kóje vstupného materiálu

• SO 02 Spevnená plocha pre prípravu materiálu a triedenie

• SO 03 Spevnená plocha pre dozrievanie kompostu

• SO 04 Prístupová komunikácia

• SO 05 Kompostovacie boxy

• SO 06 Odvedenie technologických vôd

• SO 07 Jímka technologických vôd

• SO 08 Záchytný rigol

• SO 09 Rozvod vody na skrápanie a pre vodnú hmlu

• SO 10 Hala pre skladovanie techniky a skladovanie certifikovaného kompostu

• SO 11 Kontajnery pre sociálne zázemie a šatne

• SO 12 Technologická bunka obsluhy

• SO 13 Vodovodná prípojka

• SO 14 NN prípojka

• SO 15 Vnútorné elektrické rozvody a osvetlenie areálu

• SO 16 Vnútroareálová spevnená plocha

• SO 17 Oplotenie

• SO 18 Žumpa splaškových vôd

Členenie stavby na prevádzkové súbory:

PS 01 Technologická časť kompostárne

PS 02 Elektroinštalácia a MaR

Súčasťou zákazky budú:

- vytýčenie stavby

- geodetické zamerania po skončení stavebných prác, vrátane projektu skutočného vyhotovenia,

- vypracovanie POV

- vypracovanie plánu užívania verejnej práce

- všetky ostatné súvisiace práce a dodávky

Práce v zmysle projektovej dokumentácie, ktorá je súčasťou týchto súťažných podkladov a požiadaviek verejného obstarávateľa, musia byť realizované v súlade so špecifickými podmienkami zákona č. 50/1976 Zb. o územnom plánovaní a stavebnom poriadku (stavebný zákon) v platnom znení. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení, ďalej je nutné sa riadiť nariadením vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení, nariadením vlády Slovenskej republiky č. 396/2006 o minimálnych bezpečnostných a zdravotných požiadavkách na stavenisko v platnom znení. Nutné je dodržať vyhlášku Ministerstva životného prostredia č. 453/2000 Z. z., ktorou sa vykonávajú niektoré ustanovenia stavebného zákona, vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení a ustanovenia zákona č. 254/1998 Z. z. o verejných prácach v platnom znení.

**Opis predmetu zákazky pre 2.časť – strojové zariadenia**

 Drvič biologicky rozložiteľných odpadov (BRO)

|  |  |  |  |
| --- | --- | --- | --- |
| **Logický celok**  | **Charakteristika** | **Požiadavky** | **Min./ max. technické požiadavky** |
| č. 1Drvič BRO  | Drvič biologicky rozložiteľných odpadov mobilný | Rýchlobežný drvič BRO z údržby zelene a parkov, orezov zo stromov, kríkov a separačných domových BIO nádob pre potreby drvenia ako vstupný materiál do kompostárne BRO | - predpokladaná ročná kapacita 4.990 ton/rok- požadovaný výkon motora od 220kW do 250kW- dieslový motor spĺňajúci emisnú normu min. EURO STAGE V.- veľkosť vstupného otvoru drviaceho ústrojenstva min. 1.400 x 500 mm- kónická násypka- zadný vynášací dopravník s výškou min. 3.500 mm, dĺžkou min. 6.000 mm a šírkou min. 1.500 mm- 2-nápravový kolesový podvozok s homologizáciou na premávku po cestných komunikáciách (príves min. 80 km/h)  |
| **Doba odpisovania (v rokoch):** | **max. 6** |
| **Odpisová skupina:** | **max. 2** |
| **Technická životnosť (v rokoch):** | **max. 20** |
| **Náklady na údržbu (EUR/1 mth):** | **max. 3** |

Dvojrotorový drvič gastro odpadu

|  |  |  |  |
| --- | --- | --- | --- |
| **Logický celok**  | **Charakteristika** | **Požiadavky** | **Min./ max. technické požiadavky** |
| č. 2Drvič gastro odpadu  | Dvojrotorový drvič gastro odpadu, stacionárny | Drvič gastro odpadu z kuchýň a gastro prevádzok pre výstupnú frakciu 12mm vzhľadom na požadovanú hygienizáciu | - požadovaná frakcia (výstup) po drvení je min. 12-15mm (vstupná frakcia pre kompostovanie)- požadovaný výkon motora od 20kW do 30kW- elektromotor- šírka pracovného (drviaceho) otvoru min. 800 mm- kónická násypka- nože do 25mm- možnosť vloženia kalibračného sita- hydraulické výklopné zariadenie na nádoby do 240L- použitie (prevádzka) v exteriéri- stacionárne prevedenie |
| **Doba odpisovania (v rokoch):** | **max. 6** |
| **Odpisová skupina:** | **max. 2** |
| **Technická životnosť (v rokoch):** | **max. 15** |
| **Náklady na údržbu (EUR/1 mth):** | **max. 2** |

Zmiešavač (mixér) podrveného odpadu

|  |  |  |  |
| --- | --- | --- | --- |
| **Logický celok**  | **Charakteristika** | **Požiadavky** | **Min./ max. technické požiadavky** |
| č. 3Mixér  | Zmiešavač podrveného odpadu na prípravu zakládky, mobilný | Zmiešavanie rôznych vstupných materiálov po drvení (podrvený BIO odpad a gastro odpad)  | - predpokladané ročná kapacita 4.990 ton/rok- požadovaný výkon motora od 100kW do 130kW- dieslový motor- objem zásobníka min. 16m3- kónická násypka- min.2ks odolných vertikálnych miešacích závitoviek s možnosťou reverzného chodu- kontinuálny chod (spracovanie materiálu)- vyprázdňovanie vynášacím dopravníkom s dĺžkou min. 1.000 mm a max. 3.000 mm- kontrolné stanovisko s nástupným rebríkom- 2-nápravový tandemový podvozok s nastaviteľným ojom |
| **Doba odpisovania (v rokoch):** | **max. 6** |
| **Odpisová skupina:** | **max. 2** |
| **Technická životnosť (v rokoch):** | **max. 15** |
| **Náklady na údržbu (EUR/1 mth):** | **max. 1,50** |

Sito na triedenie kompostu

|  |  |  |  |
| --- | --- | --- | --- |
| **Logický celok**  | **Charakteristika** | **Požiadavky** | **Min./ max. technické požiadavky** |
| č. 4Sito na triedenie kompostu | Sito – triedič kompostu bubnový mobilný | Bubnové rotačné sito (triedič) na preosievanie hotového kompostu od nežiaducich prímesí v komposte | - predpokladaná ročná kapacita 4.990 ton/rok- veľkosť frakcie 15mm- požadovaný výkon motora od 55kW do 70kW- dieslový motor spĺňajúci emisnú normu min. EURO STAGE V.- pracovná dĺžka bubna min. 4.500 mm a priemer min. 1.800 mm- pracovná plocha triediča min. 22m3- vynášací dopravník s výškou min. 3.500 mm, dĺžkou min. 5.500 mm a šírkou min. 700 mm- kónická násypka s objemom min. 5m3- 2-nápravový kolesový podvozok s homologizáciou na premávku po cestných komunikáciách (príves min. 80 km/h) |
| **Doba odpisovania (v rokoch):** | **max. 6** |
| **Odpisová skupina:** | **max. 2** |
| **Technická životnosť (v rokoch):** | **max. 20** |
| **Náklady na údržbu (EUR/1 mth):** | **max. 1** |

Nakladač BRO

|  |  |  |  |
| --- | --- | --- | --- |
| **Logický celok**  | **Charakteristika** | **Požiadavky** | **Min./ max. technické požiadavky** |
| č. 5Nakladač | Teleskopický čelný nakladač | Teleskopický čelný nakladač pre manipuláciu s BRO a gastro odpadom (nakladanie materiálu do drvičov, triedičov a presun spracovaného materiálu) | - predpokladaná ročná kapacita materiálu pre manipuláciu je 4.990 ton/rok- Max. nosnosť do 5.000 kg- Max. výška zdvihu do 8.000 mm- Max. dĺžka do 5.000 mm- Celková (pohotovostná) hmotnosť max. 10.000 kg- dieslový motor spĺňajúci emisnú normu min. STAGE IV. (Tier 4 F)- Výkon motora od 80kW do 100 kW- Lopata na sypký materiál s objemom min. 1,5m3- Lopata s vidlami a hydraulickým pridržiavačom pre dávkovanie podrveného materiálu so záberom min. 2.000 mm- paletizačné vidly s nosnosťou min. 2.000 kg- Zametacia kefa- homologizácia na premávku po cestných komunikáciách |
| **Doba odpisovania (v rokoch):** | **max. 6** |
| **Odpisová skupina:** | **max. 2** |
| **Technická životnosť (v rokoch):** | **max. 15** |
| **Náklady na údržbu (EUR/1 mth):** | **max. 5** |

**Opis predmetu zákazky pre 3.časť – nádoby na odpad**

Predmetom zákazky je nákup nových plastových nádob hnedej farby v počte 500 kusov vhodných na triedenie "BIO" odpadu z domácností.

Nádoba musí byť vhodná na umiestnenie do vonkajších priestoroch, a teda odolná voči poveternostným podmienkam. Nádoba musí byť taktiež veľmi odolná voči mechanickému zaťaženiu.

 Objem nádoby je 120l +/- 2 %.

Vyprázdňovanie nádoby je hrebeňové.

Nádoba musí byť pre účely ľahkej manipulácie s ňou vybavená dostatočne pevnými horizontálnymi držiakmi/držiakom v úrovni veka nádoby, a to na rovnakej strane nádoby ako sa na nej nachádzajú jej transportné kolieska a  dvoma robustnými gumovými transportnými kolieskami čiernej farby, odolnými voči poveternostným vplyvom a silnému mechanickému zaťaženiu. Transportné kolieska sú spojené navzájom dostatočne pevnou pozinkovanou oceľovou osou, ktoré je odolná voči korózii a silnému mechanickému zaťaženiu.

Šírka nádoby 480 mm – s možnosťou odchýlky (+/-) 10 %.

Hĺbka nádoby 540 mm – s možnosťou odchýlky (+/-) 10 %

Výška nádoby 950 mm – s možnosťou odchýlky (+/-) 10 %.

Nádoba musí byť vyrobená z polyetylénu s vysokou hustotou (HDPE) alebo z podobného plastu, ktorý má porovnateľné alebo lepšie vlastnosti ako HDPE, bez vetracích bočných otvorov.

Nádoba môže byť vybavená mriežkou/roštom na odvod a izoláciu odtekajúcej vody a jej odparovanie.

Veko nádoby musí byť vybavené držiakmi/držiakom za účelom jej jednoduchého otvárania a pevným uzatváraním s tesnením.

Nádoba musí byť vyhotovená v súlade s normou DIN EN 840.

**.**

# Kritériá na vyhodnotenie ponúk a spôsob ich uplatnenia

* + 1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je pri každej časti zákazky najnižšia celková cena v Eur s DPH za predmet zákazky príslušnej časti. Celková cena za predmet zákazky príslušnej časti musí zahŕňať všetky náklady spojené s požadovaným predmetom zákazky, t. j. cenu za dodávku tovarov a všetkých s realizáciou súvisiacich stavebných prác a služieb.

* + 1. Spôsob uplatnenia kritérií
			1. Ako prvá v poradí bude označená ponuka s najnižšou cenou za celý predmet zákazky príslušnej časti v Eur s DPH, ako druhá v poradí bude označená ponuka s druhou najnižšou cenou za celý predmet zákazky príslušnej časti v Eur s DPH, atď. Poradie ostatných ponúk sa stanoví obdobne.
			2. Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky príslušnej časti stane ten uchádzač, ktorého ponuka sa v súlade s predchádzajúcim bodom umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „Vybudovanie kompostárne č. 2 v meste Trnava II“**

**Kritérium – najnižšia celková cena v eur s DPH za predmet zákazky**

|  |  |  |  |
| --- | --- | --- | --- |
| **1. ČASŤ – Stavebná časť\*** | **Cena bez DPH****v eur** | **DPH** **v eur** | **Cena spolu s DPH****v eur** |
| Cena - stavba |  |  |  |
| **Cena celkom** |  |  |  |

**Kritérium – najnižšia celková cena v eur s DPH za predmet zákazky**

|  |  |  |  |
| --- | --- | --- | --- |
| **2. ČASŤ – strojové zariadenia\*** | **Cena bez DPH****v eur** | **DPH****v eur** | **Cena spolu s DPH****v eur** |
| Drvič biologicky rozložiteľných odpadov (BRO) |  |  |  |
| Dvojrotorový drvič gastro odpadu |  |  |  |
| Zmiešavač (mixér) podrveného odpadu |  |  |  |
| Sito na triedenie kompostu |  |  |  |
| Nakladač biologicky rozložiteľných odpadov (BRO) |  |  |  |
| **Cena celkom** |  |  |  |

**Kritérium – najnižšia celková cena v eur s DPH za 500 kusov nádob na odpad**

|  |  |  |  |
| --- | --- | --- | --- |
| **3. ČASŤ – \*** **Nádoby na odpad** | **Cena bez DPH****v eur za 1 kus**  | **Cena bez DPH** **v eur za 500 kusov** | **Cena spolu s DPH****v eur za 500 kusov** |
| **nádoby na odpad**  |  |  |  |

**\* uchádzač vyplní len návrh na plnene kritéria pre tú časť zákazky, na ktorú predkladá ponuku**

Dátum:

 ....................................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti
B. súťažných podkladov k nadlimitnej zákazke s názvom: „**Vybudovanie kompostárne č. 2 v meste Trnava II“ – 1 časť zákazky – stavebná časť**.

V ..............................., dňa ...............................

 ..................................................................

podpis osoby oprávnenej konať za uchádzača

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu kúpnej zmluvy podľa časti
B. súťažných podkladov k nadlimitnej zákazke s názvom: „**Vybudovanie kompostárne č. 2 v meste Trnava II“ – 2 časť zákazky – strojové zariadenia**.

V ..............................., dňa ...............................

 ..................................................................

podpis osoby oprávnenej konať za uchádzača

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu kúpnej zmluvy podľa časti
B. súťažných podkladov k nadlimitnej zákazke s názvom: „**Vybudovanie kompostárne č. 2 v meste Trnava II“ – 3 časť zákazky – nádoby na odpad**.

V ..............................., dňa ...............................

 ..................................................................

podpis osoby oprávnenej konať za uchádzača

# Zoznam príloh súťažných podkladov

* 1. Projektová dokumentácia /stavebná časť/
	2. Výkaz výmer /stavebná časť/
	3. Stavebné povolenie